Spennandi søgan fer fram í Altheubrekku í Gamla Býi, men eisini í Svørtuborg, har søgan fær eina óvæntaða snaring. Ferð kemur á hendingarnar, beint sum frásøgan byrjar:” Tað var ein regnvátan, lýggjan februardag, tá eg saman við vinmanni mínum, Stefani Kondor, gekk niðan Altheubrekku í Gamla Býi, at eg sá tað. Hondin við ruskposanum og ein njósnaraskaldsøga fær hugin á Hugo á flog, og áðrenn Hugo og vinirnir vita av, eru teir drignir inn í eina spennandi søgu. Sum dagarnir ganga, vísir hetta seg at vera nógv meira órógvandi, enn teir hava roknað við.